1. ***Môže si žiadateľ v rámci žiadosti o NFP uplatniť náklady na AK vykonávajúce podporné činnosti?***

**Zamestnancami subjektov/orgánov prijímateľov** uvedených v OP TP, ktorých platy a odmeny sú oprávnené na refundáciu sa rozumejú AK vykonávajúce:

1) priamo činnosti riadenia, implementácie, kontroly a auditu OP TP/EŠIF vrátane činnosti asistentiek/asistentov

2) podporné činnosti pre riadenie, implementáciu, kontrolu a audit OP/EŠIF („podporné AK“) (ako napr. mzdové účtovníčky, zamestnanci osobných úradov), pričom výdavky na podporné AK **musia byť efektívne vynaložené**, pomerne k sume deklarovanej za skupinu zamestnancov v bode 1). RO OP TP odporúča prijímateľom zaslať vopred na odsúhlasenie RO OP TP plánované výdavky na podporné AK.

3) osoby vykonávajúce činnosti na základe dohôd o prácach vykonávaných mimo pracovného pomeru, tzv. „dohodári“, a pod.

--------------------------------------------------------------------------------------------------------------------------

1. ***Môže si žiadateľ v rámci žiadosti o NFP nárokovať na refundáciu aj vyšší počet AK ako je uvedený v OP TP?***

**Počet administratívnych kapacít nárokovaných v žiadostiach o NFP** by mal zodpovedať predpokladanému počtu AK uvedenému v operačnom programe Technická pomoc pri prioritnej osi 1, aktivite A. Refundácia miezd AK zapojených do riadenia, kontroly a auditu EŠIF.

V prípade navýšenia počtu AK je potrebné v prílohe ŽoNFP - Opis projektu, **zdôvodniť navýšenie stavu AK** **a informovať sa na RO OP TP o možnosti disponibilných prostriedkov** pre pokrytie týchto zvýšených nárokov na AK.